Lal Bal Pal

Lal Bal Pal triunbiratoak, horrela ezagutzen zituen herriak, garrantzi handia izan zuen indiarren artean bertako nazionalismoa garatzeko prozesuan. Partaideak hauek ziren: Bal Gangadhar Tilak, Bipin Chandra Pal eta Lala Lajpat Rai. Taldearen izena haien izenen  eta abizenen konposizio bat da. Hirurek XX mendearen hasieran, 1906tik 1918ra, Indiako independentzia mugimenduaren diskurtso politikoa aldatu zuten.Erez Manela: The Wilsonian moment: self-determination and the international origins of anticolonial nationalism, Published by Oxford University Press US, 2007, , https://books.google.es/books?id=vAywDwAAQBAJ&pg=PT117&lpg=PT117&dq=que+fue+el+Lal+Bal+Pal&source=bl&ots=lu0wDKDqPh&sig=ACfU3U1OsMcUdHTZyihrQorH8bUsbxCTDg&hl=eu&sa=X&ved=2ahUKEwjGxpLt_J31AhUSzhoKHTT6DSYQ6AF6BAgREAM#v=onepage&q=que%20fue%20el%20Lal%20Bal%20Pal&f=false

 Garaia 
XIX.mendeko azken urteetan sentiberatasun erradikala sortu zen indiar intelektual batzuen artean. Posizio hau 1905ean India osoko eszena nazionalan zabaldu zen Swadeshi mugimenduarekin; hitz hori normalean "autokonfiantza" edo "autosufizientzia" gisa itzultzen da.

 Historia 
Lal Bal Pal triunbiratoak Swadeshi mugimenduaren alde egin zuen, hau da, inportatutako objektuen boikota eta Indiako produktuen erabileraren aldeko kanpaina. 

Lal Bal Pal triunbiratoak baita ere 1905tik aurrera Bengalako Partizioaren aurka egin zuen. Herrialde osoko indiarrak mobilizatu zituen, eta Bengalan hasi ziren britainiar ondasunen aurkako manifestazioak, grebak eta boikotak laster beste eskualdeetara zabaldu ziren, Britainiar Rajaren aurkako protesta zabalago batean. 

Mugimendu abertzalea pixkanaka ahultzen joan zen, bereziki bere buruzagi nagusi Bal Gangadhar Tilak atxilotu zutenean eta Bipin Chandra Pal eta Aurobindo Ghosh politika aktibotik erretiratu zirenean. Lala Lajpat Raik, bestetik, zauriak jasan zituen  James A. Scott poliziako superintendenteak bere agindupean zeuden poliziei Rai zegoen jende talde bati erasotzeko agindua eman ondoren. Rai 1928ko azaroaren 17an hil zen, bihotzekoak jota.Rai, Raghunath (2006). History For Class 12: Cbse. India. VK Publications. p. 187. .

 Erreferentziak 

 Kanpo estekak 
 :Bideoa Youtuben.

Kategoria:Indiako mugimendu independentista
Kategoria:Maharashtrako historia
Kategoria:Indiako biografia zirriborroak